Verotus kiristyy, bensa kallistuu: HS:n laskurit kertovat, miten budjetti vaikuttaa kukkaroosi

Veronmaksajien keskusliiton laskelmat kertovat, miten hallituksen tiistaina sopima budjettiesitys vaikuttaa käteen jääviin tuloihin.

Bensavero on kiristymässä 6,3 senttiä ja dieselin vero 6,9 senttiä litralta.­

Antti Rinteen (sd) hallitus sai tiistaina sovittua ensi vuoden budjettiesityksestä. Palkansaajien verotus kiristyy hieman, samoin kuin esimerkiksi polttoaineiden ja tupakan verotus.

Hallitus kohdentaa 200 miljoonaa euroa etenkin keski- ja pienituloisten verotuksen keventämiseen. Se ei kuitenkaan riitä kattamaan esimerkiksi kilpailukykysopimuksesta johtuvaa lakisääteisten työeläke- ja sairaanhoitomaksujen nousua.